Uznesenie Súdneho dvora (šiesta komora) z 24. októbra 2019 – Porr Építési Kft.
(vec C‑292/19)(1)
„Návrh na začatie prejudiciálneho konania – Článok 99 Rokovacieho poriadku Súdneho dvora – Spoločný systém dane z pridanej hodnoty (DPH) – Zdaniteľný základ – Zníženie – Smernica 2006/112/ES – Článok 90 – Zásada daňovej neutrality – Pohľadávka, ktorá sa po ukončení konkurzného konania stala nevymožiteľnou“
Harmonizácia daňových právnych predpisov – Spoločný systém dane z pridanej hodnoty – Zdaniteľný základ – Povinnosť zníženia v prípade celkového alebo čiastočného nezaplatenia – Rozsah – Zdaniteľná osoba, ktorá preukáže definitívnu nevymožiteľnosť vlastnenej pohľadávky – Zahrnutie – Výnimka – Prípad nezaplatenia, pri ktorom sa členské štáty môžu odkloniť od uvedenej povinnosti
(smernica Rady 2006/112, článok 90)
(pozri body 19, 22 – 26, 28, 29 a výrok)
Výrok
Článok 90 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že členský štát musí umožniť zníženie zdaniteľného základu dane z pridanej hodnoty, ak zdaniteľná osoba vie preukázať, že pohľadávka, ktorú má vo vzťahu k dlžníkovi, je definitívne nevymožiteľná, čo musí preskúmať vnútroštátny súd, ak táto situácia nepredstavuje nezaplatenie, na ktoré by sa mohla vzťahovať výnimka z povinnosti zníženia zdaniteľného základu dane z pridanej hodnoty stanovená v odseku 2 tohto článku.
1 Ú. v. EÚ C 220, 1.7.2019.